  Туспуктэм: Константин Вознесенских Наталия Сильвестрова 6+ Ижкарысь Калык творчествоя элькун юртын (Удмуртской урам, 284) удмурт туспуктӥсьёслэн ужъёсынызы «Нематериальное этнокультурное достояние Удмуртии в объективе» адӟытон ужа. Со сярысь ужъюртлэн пресс-службаез ивортӥз. Адӟытонын тодмо удмурт фотографъёслэн Анатолий Добряковлэн, Денис Корниловлэн, Михаил но Максим Егоровъёслэн, Мударис Менладшинлэн туспуктэмъёсынызы тодматскыны луоз. Соос экспедициосын быдэстэм ужъёсазы элькунысь калыкъёслэсь огшоры улонзэс, лулчеберетсэс но сям-йылолъёссэс возьматыны тыршизы. Адӟытон 27-тӥ коньывуонозь ужалоз. Туспуктэмъёсты вордӥськонысен покчиарняозь 9 часысен 17 час 30 минутозь (12 часысен 13 часозь вис) но удмуртарняе 9 часысен 16 час 30 минутозь (12 часысен 13 часозь вис) учкыны луоз. Выставкае вуылон понна 8 (3412) 72 – 55 – 66 телефон номеръя гожтӥськыны кулэ. Тегъёс: туспуктэм адӟытон удмуртъёс Лулчеберет Ижкар  